wickkiey/tamil-wikipedia-chunked huggingface dataset:
# எல்சா (சிங்கம்)

## புத்தகங்கள்

- *பார்ன் ஃபிரி* 1960ஜாய் ஆடம்சன் எழுதியது; Library of Congress Catalog Card No. 60-6792
- *விவ்விங்* 1961ஜாய் ஆடம்சன் எழுதியது; Library of Congress Catalog Card No. 61-15810
- *பாரெவர் ஃபிரீ* 1962ஜாய் ஆடம்சன் எழுதியது; Library of Congress Catalog Card No. 63-8081
- *பவ்னா கேம்* (அமெரிக்கத் தலைப்பு) 1968, *எ லைப்டைம் வித் லயன்ஸ்* (USA Title) 1970ஜார்ஜ் ஆடம்சன் எழுதியது
- *மை பிரைட் அண்ட் ஜாய்* 1986ஜார்ஜ் ஆடம்சன் எழுதியதுISNS 978-0-00-272518-7 0 00 272518 5.
# எல்சா (சிங்கம்)

## திரைப்படங்கள்

- *எல்சா தி லயனஸ்* (1961), 29 நிமிடங்கள்; டேவிட் ஆட்டன்பரோ தயாரித்து, தொகுத்து வழங்கிய பிபிசி ஆவணப்படம். எல்சா இறப்பதற்கு சற்று முன்பு படமாக்கப்பட்ட இது, ஜாய் மற்றும் ஜார்ஜ் ஆடம்சன், எல்சா (மற்றொரு பெண் சிங்கத்துடனான சண்டையில் காயமடைந்தது) மற்றும் அதன் மூன்று குட்டிகளைத் தேடுவதைப் பின்தொடர்கிறது. இது மேரு தேசிய பூங்கா மற்றும் அதன் வனவிலங்குகள் குறித்த குறிப்பிடத்தக்க காட்சிகளைக் கொண்டுள்ளது.
- *பார்ன் ஃப்ரீ* (1966), 95 நிமிடங்கள்; பில் டிராவர்ஸ் மற்றும் வர்ஜீனியா மெக்கென்னா நடித்தது ஜார்ஜ் ஆடம்சன் தொழில்நுட்ப ஆலோசகராக இருந்தார். ஜேம்ஸ் ஹில் இயக்கினர். அகாடமி விருது வென்றவரும் கோல்டன் குளோப் விருது வென்றவரும். அகாதமி விருது பெற்றது, கோல்டன் குளோப் விருது பெற்றது.
- *எல்சா: தி லயன்ஸ் தட் சேஞ்சுடு த வேல்ட்* (2011); அமெரிக்காவில் *எல்சாஸ் லெஜன்சி: தி பார்ன் ஃபிரீ ஸ்டோரி* என்ற பெயரில் காட்டப்பட்டது. மேலும், இந்தப் புத்தகத்தின் 50வது ஆண்டு நிறைவைக் கொண்டாடும் வகையில், இங்கிலாந்தில் உள்ள பிபிசியின் 'நேச்சுரல் வேர்ல்ட்' தொடரும், பிபிஎஸ்ஸின் 'நேச்சர்' தொடரும் இணைந்து மேலும் ஒரு ஆவணப்படமாக தயாரிக்கப்பட்டது. எல்சாவுடன் இருந்த காலத்தில் ஆடம்சன் குடும்பத்தினர் படமாக்கிய விரிவான காப்பகக் காட்சிகளையும், ஜார்ஜ் ஆடம்சனின் எழுத்துக்களிலிருந்து எடுக்கப்பட்ட ஒரு நடிகரின் குரல் கொடுத்த வர்ணனையையும் இது பயன்படுத்தியது. இதில் வர்ஜீனியா மெக்கென்னா, டோனி ஃபிட்ஸ்ஜான் மற்றும் சர் டேவிட் அட்டன்பரோ ஆகியோரின் பங்களிப்புகளும் இடம்பெற்றுள்ளன.
# மகிசி சட்டமன்றத் தொகுதி

**மகிசி சட்டமன்றத் தொகுதி** (Mahishi Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சஹர்சா மாவட்டத்தில் அமைந்துள்ளது. மகிசி, மதேபுரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மகிசி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இலக்தான் சவுத்ரி | இந்திய தேசிய காங்கிரசு</br> |  |
| 1977 | பரமேசுவர் குமார் | ஜனதா கட்சி</br> |  |
| 1980 | இலக்தான் சவுத்ரி | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | ஆனந்த் மோகன் | rowspan=2 | ஜனதா தளம் |
| 1995 | அப்துல் கபூர் |  |  |
| 2000 | இராச்டிரிய ஜனதா தளம் |  |  |
| 2005 பிப் | சுரேந்திரா | சுயேச்சை |  |
| 2005 அக் | குஞ்சேசுவர் | ஐக்கிய ஜனதா தளம் |  |
| 2010 | அப்துல் கபூர் | rowspan=2 | இராச்டிரிய ஜனதா தளம் |
| 2015 |  |  |  |
| 2020 | குஞ்சேசுவர் சா | ஐக்கிய ஜனதா தளம் |  |
# கோவை - 54 (நெல்)

**கோவை 54** *(CO 54)* என்பது, **CB 04110 x CB 05501** கலப்பினத்தால் உருவான **CB 12588** என்ற தமிழ்நாட்டின் நெல் வகையாகும். **CO 51** மற்றும் **ADT 43** க்கு மாற்று இரகமாக கோ 54 உருவாக்கப்பட்டதாகும்.மேலும் நடுத்தர உயரத்தில் வளரக்கூடிய இரகம், 105 முதல் 110 நாட்களில் அறுவடைக்கு வரக்கூடியது *(வேறுறொரு மூலாதாரத்தின்படி 115 – 120 நாட்கள் எனப்படுகிறது.)*.
# கோவை - 54 (நெல்)

## வெளியீடு

தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2021 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.
# கோவை - 54 (நெல்)

## மகசூல்

பல்வேறு மகசூல் சோதனைகளில் **CB 12588** ஒட்டுமொத்த சராசரியாக தானிய மகசூல், எக்டேருக்கு 6354 கிலோவாக பதிவு செய்யப்பட்டுள்ளது, இது **கோவை - 51** ஐ விட 10.83 சதவீத முன்னேற்றத்தையும் **ஆடுதுறை - 43** ஐ விட 10.35 சதவீத முன்னேற்றத்தையும் கண்டுள்ளதாக கூறப்படுகிறது. மேலும் அதிக வேளாண் மற்றும் உடலியல் செயல்திறன் காரணமாக **கோ 54** அதிக மகசூல் தரும் திறனைக் கொண்டுள்ளதாகவும், ஈரோடு மாவட்டம் பவானிசாகரின் பல இடங்களில் நடத்தப்பட்ட சோதனையில் எக்டேருக்கு அதிகபட்ச மகசூல் 9259 கிலோவாக பதிவாகியுள்ளது. தகவமைப்பு ஆராய்ச்சி சோதனையில் 16 இடங்களில் எக்டேருக்கு 7000 கிலோவிற்கு மேல் அதிக மகசூல் கிடைத்ததாகவும் கூறப்படுகிறது.
# முகேஷ் திவாரி

**முகேஷ் திவாரி** ஒரு இந்திய திரைப்பட நடிகர். பெரும்பாலும் இந்திப் படங்களிலும், சில தமிழ், தெலுங்கு, கன்னட, பஞ்சாபி மொழி திரைப்படங்களிலும் நடித்துள்ளார். இவர் 2004இல் தேசிய நாடகப் பள்ளியில் படிப்பை முடித்தார். 2008ஆம் ஆண்டில் இருந்து இந்தி திரைப்படங்களில் நடிக்க ஆரம்பித்தார்.
# முகேஷ் திவாரி

## நடித்த தமிழ்த் திரைப்படங்கள் சில

**நடித்த தமிழ்த் திரைப்படங்களின் பட்டியல்**  
| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 1998 | *பாண்டவர் பூமி* |  |  |
| - | 2006 | தலைமகன் | சண்முக வடிவேலு |
| 2007 | *போக்கிரி* | எல். கோவிந்தன் |  |
| 2009 | *கந்தசாமி* | இராஜ்மோகன் |  |
| 2014 | *பூஜை* | அண்ணத் தாண்டவம் |  |
| 2015 | *அனேகன்* | பர்மா, இராதாகிருஷ்ணன் |  |
| 2016 | *முடிஞ்சா இவன புடி* | பணக்கார தொழிலதிபர் |  |
| 2018 | *மோகினி* | விக்கி |  |
| 2021 | *பொன் மாணிக்கவேல்* | மோதிலால் சேத் | } |
# குசேசுவர் ஸ்தான் சட்டமன்றத் தொகுதி

**குசேசுவர் ஸ்தான் சட்டமன்றத் தொகுதி** (Kusheshwar Asthan Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. குசேசுவர் ஸ்தான், சமஸ்தீபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.
# குசேசுவர் ஸ்தான் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2010 | சசி பூசண் ஆசாரி | பாரதிய ஜனதா கட்சி</br> |
| 2015 | rowspan=4 | ஐக்கிய ஜனதா தளம் |
| 2020 |  |  |
| 2021^ | அமன் பூசண் ஆசாரி |  |
| 2025 | அதிரேக் குமார் |  |
^இடைத்தேர்தல்
# இறகு உண்ணி

**இறக்கை உண்ணி** (*Feather mite*) என்பது பல்வேறு அக்காரினா பெரும் குடும்பங்களின் உறுப்பினர்கள் ஆகும்.  
- பெரும் வரிசை: அக்காரிபார்மிசு
- சொரொப்டிடியா
- அனல்காய்டி
- பெரீயனோயிடா
- டெரோலிகோய்டியா
- பெரும் வரிசை: பாராசைட்டிபார்மிசு
- டெர்மனிசோய்டியா  
இவை பறவைகளில் உள்ள புற ஒட்டுண்ணியாக வாழ்கின்றன. எனவே இது இறகு உண்ணி எனப் பொதுவானப் பெயர் பெற்றன.
# உலகம்பட்டி

- உலகம்பட்டி ஊராட்சி தமிழ்நாட்டின் சிவகங்கை மாவட்டத்தில் உள்ள எஸ் புதூர்(செம்மாம்பட்டி புதூர்) ஊராட்சி ஒன்றியத்தில் அமைந்துள்ளது.
- உலகம்பட்டி ஞானியர் சுப்பிரமணியசுவாமி கோயில்
- உலகம்பட்டி நம்பமுடைய அய்யனார் கோயில்
- உலகம்பட்டி பெரிய அரியநாச்சியம்மன் கோயில்
- உலகம்பட்டி சின்னஅரியநாச்சியம்மன் கோயில்
- உலகம்பட்டி வையகருப்பர் கோயில்  
இவற்றுடன் குழப்பிக் கொள்ள வேண்டாம்:
- உலகம்பட்டு ஊராட்சி தமிழ்நாட்டின் திருவண்ணாமலை மாவட்டத்தில் உள்ள சேத்துப்பட்டு வட்டாரத்தில் அமைந்துள்ளது.
# வசந்த் வேணுகோபால்

கர்னல் **வசந்த் வேணுகோபால்**, அச (25 மார்ச்சு 1967 &ndash; 31 சூலை 2007) ஓர் இந்தியத் தரைப்படை இராணுவ வீரர். மராத்தா இலகு காலாட்படையின் 9வது படைப்பிரிவின் படைத்தலைவராக இருந்தார். 31 சூலை 2007இல் தீவிரவாதிகள் ஊடுருவளைத் தடுக்க முயலும் பொழுது ஊரி, சம்மு காசுமீர் மாநிலத்தில் இறந்தார். இதனால் இவர் இறந்த பின், அமைதி காலத்தில் வழங்கப்படும் உயரிய இராணுவ விருதான அசோகச் சக்கர விருது இவருக்கு வழங்கி கௌரவிக்கப்பட்டது.
# வசந்த் வேணுகோபால்

## ஆரம்ப வாழ்க்கை

வசந்த் தமிழைத் தாய்மொழியாக கொண்டவர். கர்நாடகத்தில் வளர்ந்து, படித்தார். கல்லூரியில் படிக்கும் பொழுது தேசிய மாணவர் படையில் பங்குபெற்றார்.
# வசந்த் வேணுகோபால்

## மரபு வழி

இவரது மகள் ருக்மணி வசந்த் திரைப்படங்களில் நடித்து வருகிறார்.
# மராத்தா இலகு காலாட்படை

**மராத்தா இலகு காலாட்படை** (Maratha Light Infantry) என்பது இந்திய ராணுவத்தின் ஒர் இலகு காலாட்படை படைப்பிரிவு ஆகும். இது 1768ஆம் ஆண்டில் உருவாக்கப்பட்ட பம்பாய் சிப்பாய்களிடமிருந்து ஏற்படுத்தப்பட்டது. இது இந்திய இராணுவத்தின் மிக மூத்த இலகு காலாட்படைப் பிரிவாக அமைகிறது.
# மிரட்டல்

**மிரட்டல் / அச்சுறுத்தல்** (Intimidation / Threat) என்பது ஒருவரைத் தன்னிச்சையாக ஒரு செயலைச் செய்ய அல்லது செய்யாமலிருக்க வலியுறுத்தும் விதமாக அச்சம், பயமுறுத்தல் போன்றவற்றைப் பயன்படுத்துவது.  
ஒரு தனிநபரையோ அல்லது ஒரு குழுவையோ பயமுறுத்தும் அல்லது அச்சுறுத்தும் செயலைக் குறிக்கிறது. இது ஒருவர் தனது விருப்பத்திற்கு மாறாக ஒரு செயலைச் செய்யத் தூண்டும் நோக்கம் கொண்டது. இந்தச் செயல் நேரடியாகவோ அல்லது மறைமுகமாகவோ இருக்கலாம், மேலும் உடல் ரீதியான தீங்கு விளைவிப்பதாகவோ அல்லது மன ரீதியான அழுத்தத்தை உருவாக்குவதாகவோ அமையலாம். இதன் நோக்கம், பாதிக்கப்பட்டவரை அச்சப்படுத்துவதன் மூலம் கட்டுப்படுத்துவது அல்லது அவரது சுதந்திரமான முடிவெடுக்கும் திறனைப் பாதிப்பதாகும்.
# மிரட்டல்

## வகைகள்

மிரட்டல் (பயமுறுத்தலின்) வகைகள்:
- உடல் மிரட்டல் (Physical intimidation): அச்சுறுத்தும் உடல் மொழி, அருகில் நின்று பயமுறுத்தும் முகபாவனை.
- வாக்குமிரட்டல் (Verbal intimidation): மோசமான வார்த்தைகள், அவமதிப்பு, கூச்சலிடுதல்.
- சின்னங்கள் அல்லது செயல்களின் மூலம் மிரட்டல் (Symbolic intimidation): பயத்தை ஏற்படுத்தும் வகையில் செயல், பொருட்கள், சின்னங்கள், எழுத்துக்கள் பயன்படுத்துவது.
- மனநிலை அடிப்படையிலான பயமுறுத்தல் (Emotional or psychological intimidation) ஒருவரை கீழ்த்தரமாக உணர வைக்கும், தனிமைப்படுத்தல், துன்புறுத்தல்.
# மிரட்டல்

## உதாரணமாக

மிரட்டல் / பயமுறுத்தல் பல இடங்களில் நடக்கலாம், உதாரணமாக:
- வேலை இடத்தில் – மேலாளர்கள் அல்லது சக ஊழியர்கள் ஒருவர் மீது அதிகாரம் செலுத்தும்போது.
- கல்வி நிறுவனங்களில் – மாணவர்கள் மத்தியில் பழிவாங்கல், மிரட்டல் போன்றது.
- நீதி மன்றங்களில் – சாட்சி அளிக்க போவோருக்கு மிரட்டல் விடுப்பது.
- அரசியலில் – எதிரணியை அடக்கவேண்டும் என்ற நோக்கில் பயமுறுத்தல் செய்யப்படும்.
# மிரட்டல்

## முக்கிய நோக்கம்

மிரட்டல் (பயமுறுத்தலின்) நோக்கம் ஒருவரை:
- கட்டுப்படுத்த
- தனது விருப்பத்திற்கு கீழ்ப்படியவைக்க
- கருத்தை மாற்ற வைக்க
# மிரட்டல்

## சட்டத்தின் பார்வையில்

இந்திய தண்டனைச் சட்டம் (IPC) 506 பிரிவு படி, ஒருவரை மிரட்டுவது (criminal intimidation) ஒரு குற்றம். இதில் மற்றவரை சேதப்படுத்துவதாக மிரட்டினால் சிறை மற்றும் அபராதம் கிடைக்கும். குற்றவியல் மிரட்டல் குற்றத்தைச் செய்பவர் எவரும் இரண்டு ஆண்டுகள் வரை நீட்டிக்கக்கூடிய ஒரு கால அளவிற்கு சிறைத்தண்டனை அல்லது அபராதம் அல்லது இரண்டும் சேர்த்து தண்டிக்கப்படுவார். மரணத்தையோ அல்லது கடுமையான காயத்தையோ ஏற்படுத்துவதாக அச்சுறுத்தல் இருந்தால் - மேலும் மரணத்தையோ அல்லது கடுமையான காயத்தையோ ஏற்படுத்துவதாக அச்சுறுத்தல் இருந்தால், அல்லது தீ வைத்து ஏதேனும் சொத்துக்களை அழிக்கச் செய்வதாக அச்சுறுத்தல் இருந்தால், அல்லது மரண தண்டனை அல்லது ஆயுள் தண்டனை விதிக்கக்கூடிய குற்றத்தை ஏற்படுத்துவதாக இருந்தால், ஏழு ஆண்டுகள் வரை சிறைத்தண்டனை விதிக்கப்படலாம், அல்லது ஒரு பெண்ணுக்கு ஒழுக்கக்கேடு இழைத்ததாகக் குற்றம் சாட்டப்பட்டால், ஏழு ஆண்டுகள் வரை சிறைத்தண்டனை விதிக்கப்படலாம், அல்லது அபராதம் விதிக்கப்படலாம் அல்லது இரண்டும் விதிக்கப்படும்.
# மிரட்டல்

## விளைவுகள்

- மன அழுத்தம் (Stress)
- பயச்சிதைவு (Anxiety)
- நம்பிக்கை குறைதல்
- வேலைவிடுப்பு அல்லது பள்ளி விட்டுவிடுதல்  
சில நேரங்களில் தற்கொலை எண்ணங்களும் உண்டாகலாம்
# கௌரா பௌரம் சட்டமன்றத் தொகுதி

**கௌரா பௌரம் சட்டமன்றத் தொகுதி** (Gaura Bauram Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. கௌரா பௌரம், தர்பங்கா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கௌரா பௌரம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2015 | மதன் சாகினி | ஐக்கிய ஜனதா தளம் |  |
| 2020 | சுவர்ணா சிங் | விகாசீல் இன்சான் கட்சி | } |
# க. நரசிம்ம பல்லவன்

**க. நரசிம்ம பல்லவன்** (*K. Narasimma Pallavan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் உத்திரமேரூரை சேர்ந்தவர். உயர்நிலைப் பள்ளி படிப்பினை முடித்துள்ள நரசிம்ம பல்லவன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உத்திரமேரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோடியம் பைரோசிலிக்கேட்டு

**சோடியம் பைரோசிலிக்கேட்டு** (*Sodium pyrosilicate*) என்பது Na<sub>6</sub>Si<sub>2</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். சோடியம் சிலிகேட்டுகளில் ஒன்றாக இச்சேர்மம் வகைப்படுத்தப்படுகிறது. குறிப்பாக பைரோசிலிகேட்டை முறையாகச் சொல்வதென்றால் நிலையற்ற பைரோசிலிசிக் அமிலத்தின் H<sub>6</sub>Si<sub>2</sub>O<sub>7</sub> சோடியம் உப்பு என்று கூறலாம்.
# சோடியம் பைரோசிலிக்கேட்டு

## கட்டமைப்பு

நீரற்ற திடப்பொருளாகக் காணப்படும் சோடியம் பைரோசிலிக்கேட்டானது P என்ற இடக்குழுவுடன் (a = 5.8007(8) Å, b = 11.5811(15) Å, c = 23.157(3) Å, α = 89.709(10)°, β = 88.915(11)°, γ = 89.004(11)°, V = 1555.1(4) Å3, Z = 8, Dx = 2.615 g·cm<sup>−3</sup>, μ(Mo‐Kα) = 7.94 cm<sup>−1</sup>)) என்ற அணிக்கோவை அளவுருக்களுடன் முச்சரிவச்சுப் படிக அமைப்பைக் கொண்டுள்ளது. Si<sub>2</sub>O<sup>6−</sup><sub>7</sub> எதிர்மின் அயனிகள் (100) தளத்திற்கு இணையான அடுக்குகளில் அமைக்கப்பட்டிருக்கின்றன. சோடியம் நேர்மின் அயனிகள் 24 தனித்துவமான படிக நிலைகளில் விநியோகிக்கப்பட்டு, 4 முதல் 6 அருகிலுள்ள ஆக்சிசன் அணுக்களால் ஒருங்கிணைக்கப்படுகின்றன. 4-ஒருங்கிணைந்த சோடியம் அணுக்களில் சிலவற்றை விளிம்பு-பகிர்வு NaO<sub>4</sub> நான்முகியின் இணையான நெடுவரிசைகளாக விளக்கலாம். இந்த நெடுவரிசை அமைப்பு மீதமுள்ள சோடியம் நேர்மின் அயனிகளை வைத்திருக்கும் வழியை உருவாக்குகிறது. நுண்ணிய அளவில் இரட்டைச் சிதறல் என்பது மிகப் பெரிய ஒற்றைச்சரிவச்சு C மையப்படுத்தப்பட்ட அணிக்கோவையை காட்டுகிறது. (V′ = 6220 Å3, Z = 32).
# க. நல்லமுத்து

**க. நல்லமுத்து** (*K. Nallamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் பெரம்பலூர் நகரினைச் சேர்ந்தவர். இவர் மருத்துவர் ஆவார். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பேனிப்பூர் சட்டமன்றத் தொகுதி, பீகார்

**பெனிபூர் சட்டமன்றத் தொகுதி** (Benipur Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. பெனிபூர், தர்பங்கா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பேனிப்பூர் சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அரி நாத் மிசுரா | இந்திய தேசிய காங்கிரசு</br> |  |
| 2010 | கோபால் ஜீ தாக்கூர் | பாரதிய ஜனதா கட்சி</br> |  |
| 2015 | சுனில் சவுத்ரி | rowspan=2 | ஐக்கிய ஜனதா தளம் |
| 2020 | பினய் குமார் சவுத்ரி | } |  |
# அனில் குமார்

**அனில் குமார்** (*Anil Kumar*) இந்தியாவின் அரியானா மாநிலத்தைச் சேர்ந்த ஒரு மல்யுத்த வீரராவார். 1979 ஆம் ஆண்டு மார்ச்சு மாதம் 1ஆம் தேதியன்று இவர் பிறந்தார். 2010ஆம் ஆண்டு இந்தியாவின் புது தில்லியில் நடைபெற்ற பொதுநலவாய விளையாட்டுப் போட்டிகளில், இடுப்புக்குக் கீழே பிடிப்பதைத் தடைசெய்யும் பாணி மல்யுத்த வகையான ஆண்கள் கிரேக்க-ரோமன் 96 கிலோ எடைப்பிரிவு போட்டியில் தங்கப்பதக்கம் வென்றார்.  
முன்னதாக அனில் குமார் 2009ஆம் ஆண்டு சலந்தரில் நடைபெற்ற பொதுநலவாய வெற்றியாளர் போட்டியில் வெண்கலப் பதக்கமும், இதே ஆண்டு கனடாவின் பிரிட்டிசு கொலம்பியாவில் நடைபெற்ற காவல்துறை விளையாட்டுப் போட்டியில் தங்கப் பதக்கமும், இத்தாலி பன்னாட்டு மல்யுத்தப் போட்டியில் வெண்கலப் பதக்கமும் வென்றார். 2008ஆம் ஆண்டு தாய்லாந்தின் பட்டாயாவில் நடைபெற்ற ஆசிய வாகையாளர் போட்டியில் வெண்கலப் பதக்கம், 2005ஆம் ஆண்டு கனடாவின் கியூபெக் நகரத்தில் நடைபெற்ற காவல்துறை விளையாட்டுப் போட்டியில் தங்கப் பதக்கம், 1999 ஆம் ஆண்டு ஈரான் நாட்டில் நடைபெற்ற இளையோர் மல்யுத்தப் போட்டியில் வெண்கலப் பதக்கம் ஆகியவை இவர் வென்ற பிற பதக்கங்களாகும்.
# தர்பங்கா கிராமப்புற சட்டமன்றத் தொகுதி

**தர்பங்கா கிராமப்புற சட்டமன்றத் தொகுதி** (Darbhanga Rural Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. இது தர்பங்கா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# தர்பங்கா கிராமப்புற சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | செகதீசு சவுத்ரி (கபீர்சக்) | ஜனதா கட்சி |  |
| 1980 | மதச்சார்பற்ற ஜனதா கட்சி |  |  |
| 1985 | ராமச்சந்திர பாசுவான் | இந்திய தேசிய காங்கிரசு</br> |  |
| 1990 | செகதீசு சவுத்ரி | rowspan=2 | ஜனதா தளம் |
| 1995 | மோகன் ராம் |  |  |
| 2000 | பீதாம்பர் பாசுவான் | rowspan=6 | இராச்டிரிய ஜனதா தளம் |
| 2005 பிப் |  |  |  |
| 2005 அக் |  |  |  |
| 2010 | லலித் குமார் யாதவ் |  |  |
| 2015 |  |  |  |
| 2020 | } |  |  |
# தர்பங்கா கிராமப்புற சட்டமன்றத் தொகுதி

## தேர்தல் முடிவுகள்

### 2020

2025-06-19
# பார்தோ

|area_footnotes =  
|area_total_km2 =
|elevation_footnotes =
|elevation_m =
|population_footnotes = பார்தோ கிராமம் ஈரான் நாட்டின் தலைநகரான தெகுரானுக்கு தெற்கே 200 கிலோமீட்டர் தொலைவில் உள்ளது. பார்தோ கிராமத்தின் மலையின் அடியில் ஈரானின் இரண்டாவது பெரிய அணுகுண்டுகள் உற்பத்தி செய்வதற்கான யுரேனியம் செறிவூட்டும் ஆலைகள் அமைந்துள்ளது.  
பார்தோ கிராமத்திற்கு வடக்கில் 55.6 கிலோமீட்டர் தொலைவில் சியா இசுலாமியர்களின் புனித குவாம் நகரம் அமைந்துள்ளது.
# பார்தோ

## மக்கள் தொகை பரம்பல்

2016ஆம் ஆண்டின் கணக்கெடுப்பின்படி 303 குடியிருப்புகள் கொண்ட பார்தோ கிராமத்தின் மக்கள் தொகை 839 ஆகும்.
# பார்தோ

## அணுசக்தி நிலையம்

### இஸ்ரேல் வான்படையின் குண்டுவீச்சு

செப்டம்பர் 2009ல் பார்தோ கிராமத்தின் அருகே உள்ள மலையடியில் ஈரானின் இரண்டாவது பெரிய யுரேனியம் செறியூட்டும் ஆலை வெளிப்படுத்தப்பட்டது.2025 இஸ்ரேல்-ஈரான் போரின் போது பார்தோ யுரேனியம் செறியூட்டும் ஆலை, இஸ்ரேல் வான்படைகளின் குண்டுவீச்சுகளில் சேதமடைந்தது.
# பார்தோ

## அணுசக்தி நிலையம்

### அமெரிக்காவின் குண்டு வீச்சு

ஈரானில் தரைக்கடியில் உள்ள பார்தோ அணுசக்தி நிலையம் மீது அமெரிக்கா தனது பி2 குண்டு வீச்சு விமானங்கள் மூலம் 21 சூன் 2025 அன்று குண்டு வீசி பெரும் தாக்குதல் நடத்தியது.
# காயாகாட் சட்டமன்றத் தொகுதி, பீகார்

**காயாகாட் சட்டமன்றத் தொகுதி** (Hayaghat Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. காயாகாட், சமஸ்தீபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# காயாகாட் சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | அனிருத் பிரசாத் | ஜனதா கட்சி |  |
| 1980 | மதன் மோகன் சவுத்ரி | இந்திய தேசிய காங்கிரசு (இ) |  |
| 1985 | உமாதர் பிரசாத் சிங் | இந்திய தேசிய காங்கிரசு</br> |  |
| 1990 | கபில் அகமது | rowspan=2 | ஜனதா தளம் |
| 1995 | அரி நந்தன் யாதவ் |  |  |
| 2000 | உமாதர் பிரசாத் சிங் | சுயேச்சை |  |
| 2005 பிப் | அரிநந்தன் | rowspan=2 | இராச்டிரிய ஜனதா தளம் |
| 2005 அக் |  |  |  |
| 2010 | அமர் நாத் காமி | பாரதிய ஜனதா கட்சி</br> |  |
| 2015 | ஐக்கிய ஜனதா தளம் |  |  |
| 2020 | ராம் சந்திர பிரசாத் | பாரதிய ஜனதா கட்சி</br> | } |
# சனில் செட்டி

**சனில் சங்கர் செட்டி** (*Sanil Shankar Shetty*) இந்தியாவைச் சேர்ந்த மேசைப்பந்தாட்ட வீரராவார். ஆத்திரேலியாவின் கோல்டு கோசுடில் நடைபெற்ற 2018 பொதுநலவாய விளையாட்டுப் போட்டிகளில் இவர் சரத் கமல், அந்தோணி அமல்ராசு, சத்தியன் ஞானசேகரன் மற்றும் அர்மீத் தேசாய் ஆகியோருடன் விளையாடி ஆண்கள் அணி போட்டியில் தங்கம் வென்றார். மற்றும் ஆண்கள் இரட்டையர் பிரிவில் அர்மீத் தேசாய் உடன் விளையாடி வெண்கலம் வென்றார்.
# காம்ப்டியா

**காம்ப்டியா ( CompTIA )** என்பது "Computing Technology Industry Association" என்ற ஆங்கில வார்த்தையின் சுருக்கமாகும். இது கணினி தொழில்நுட்பம் தொடர்பான ஒரு லாப நோக்கமற்ற அமைப்பாகும். இது உலகம் முழுவதும் தொழில்நுட்பத்தைப் பற்றிய சான்றிதழ்கள் வழங்குவதற்காக பிரசித்திபெற்றது.  
தொழில்நுட்ப (IT) துறையில் வேலை தேடுபவர்களுக்கும், வேலை செய்பவர்களுக்கும் தேவையான:  
- பயிற்சி (Training)
- தேர்வுகள் (Exams)
- சான்றிதழ்கள் (Certifications)  
இவற்றை வழங்குகிறது.
# காம்ப்டியா

## சான்றிதழ்கள்

1. காம்ப்டியா A+ சான்றிதழ், இது தொடக்க நிலை சான்றிதழ்.
கணினி உதிரிபாகங்கள், மென்பொருள் நிறுவல், பழுது தீர்க்கும் செயல்முறை, பாதுகாப்பு போன்ற அடிப்படைகள் பற்றி தெரிந்திருப்பதை நற்சான்றாக வழங்குகிறது. தொடக்க நிலை செயற்பாட்டாளர்களுக்கானது.  
2. பிணையம்+ (Network+) சான்றிதழ்
கணினி பிணைய அமைப்புகள், தரவுப் பரிமாற்றம், முகவரிகள், ரவுட்டர்கள், நெட்வொர்க் பாதுகாப்பு ஆகியவற்றில் திறமை இருப்பதை உறுதிப்படுத்தும்.  
3. பாதுகாப்பு+ (Security+) சான்றிதழ்
இணையத்தில் பாதுகாப்பாக செயல்படுவதற்கான அறிவு: குறியாக்கம், வைரஸ் எதிர்ப்பு, ஊடுருவல் தடுப்பு, அடையாள உறுதிப்பாடு, உள்ளிட்டவை.
பாதுகாப்பு நிபுணர்களுக்குப் பெரிதும் பயனுள்ளது.  
4. லினக்ஸ்+ (Linux+) சான்றிதழ்
லினக்ஸ் என்ற இயக்க அமைப்பின் பயன்பாடு, கட்டளைகள், நிரலாக்கம் உள்ளிட்டவற்றை நன்கு தெரிந்தவர்களுக்கு.  
5. மீதமுள்ள சான்றிதழ்கள்:
- சேவையகம்+ (Server+)
- மேகக் கணினி+ (Cloud+)
- ஊடுருவல் சோதனை+ (PenTest+)
- பாதுகாப்பு பகுப்பாய்வு+ (CySA+)
- தரவுத்தொகுப்பு+ (Data+)
இவை எல்லாம் மேம்பட்ட தொழில்நுட்பங்களைப் பற்றியவை.
# காம்ப்டியா

## கடமைகள்

- தொழில்நுட்பத் துறையில் இடம்பிடிக்க விரும்பும் மாணவர்களுக்கு அடிப்படை அறிவு வழங்குதல்
- தொழில்நுட்ப நிறுவனங்கள் தங்களின் பணியாளர்களை பயிற்சி பெறச்செய்ய உதவுதல்
- உலகளாவிய வேலை வாய்ப்புகளை உருவாக்குதல்
- தொழில்நுட்பத் துறையில் தரநிலையை உயர்த்துதல்
# காம்ப்டியா

## உலகளாவிய தாக்கம்

- தற்போது வரை 25 இலட்சத்துக்கும் அதிகமானோர் காம்ப்டியா (CompTIA) சான்றிதழ்கள் பெற்றுள்ளனர்.
- பல்வேறு தனியார் மற்றும் அரசு நிறுவனங்கள், கல்வி நிறுவனங்கள் இதை அங்கீகரிக்கின்றன.
- தொழில்நுட்பத் துறையில் ஒரு சர்வதேச தரநிலை அளவுகோலாக காம்ப்டியா விளங்குகிறது.
# நெறிமுறை ஊடுருவல் நிபுணர்

**நெறிமுறை ஊடுருவல் நிபுணர்** (Certified Ethical Hacker) என்பது இணையம் மற்றும் கணினி அமைப்புகளில் உள்ள பாதுகாப்பு குறைகளை சட்டப்படி, அனுமதியுடன் கண்டறிந்து, அதை திருத்துவதற்கான ஆலோசனை வழங்கும் நிபுணர் ஆகும்.  
இவர்களுக்கு “நெறிமுறை ஊடுருவலாளர்” என்ற பெயரும் வழங்கப்படுகிறது, ஏனெனில் அவர்கள் தங்களின் அறிவை தவறான நோக்கங்களுக்குப் பதிலாக நல்ல நோக்கங்களுக்குப் பயன்படுத்துகிறார்கள். இந்த சான்றிதழை இணைய பாதுகாப்பு சபை (EC-மருமொழியாக “ஈசி கவுன்சில்”) என்ற அமைப்பு வழங்குகிறது. இது உலகம் முழுவதும் நெறிமுறை ஊடுருவலுக்கு உரிய பயிற்சியும் சான்றிதழும் வழங்குகிறது.  
இந்த சான்றிதழ் பெற்றவர்கள், தங்கள் அறிவை நல்ல நோக்கத்திற்காக மட்டும் பயன்படுத்த வேண்டும். சட்டப்படி அனுமதியின்றி ஊடுருவல் செய்தல் குற்றமாக கருதப்படும்.
# நெறிமுறை ஊடுருவல் நிபுணர்

## சான்றிதழ்

சான்றிதழின் முக்கிய நோக்கங்கள்:
- இணைய அமைப்புகளில் உள்ள பாதுகாப்பு குறைகளை சட்டப்படி பரிசோதனை செய்யத் தெரிய வேண்டும்.
- பாதுகாப்பு வலிமைப்படுத்தும் வழிகளை தெரிவிக்க முடிவதற்கான திறமை வேண்டும்.
- எதிர்பாராத தாக்குதல்களுக்கு எதிராக அமைப்புகளை முன்கூட்டியே பாதுகாக்க உதவ வேண்டும்.
# நெறிமுறை ஊடுருவல் நிபுணர்

## பயிற்சி

பயிற்சியில் கற்றுக்கொடுக்கப்படும் முக்கியத் தலைப்புகள் :
- ஊடுருவல் அடிப்படைகள் – ஊடுருவலின் விதிகள், சட்டங்கள்.
- கணினி நுட்பங்கள் – இயக்க அமைப்புகள், இணைய கட்டமைப்புகள்.
- தகவல் சேகரித்தல் – இணையத்தில் எவ்வாறு தகவலை சேகரிக்கலாம்.
- பாதுகாப்பு வழிகள் மீறுதல் – குறுக்கு நுழைவு, மின்னஞ்சல் தாக்குதல்.
- நிலைத்த பாதுகாப்பு ஏற்படுத்துதல் – தடுப்பு முறைகள்.
- மின்னஞ்சல் பாதுகாப்பு, கணினி நச்சுநிரல் பகுப்பாய்வு.
# நெறிமுறை ஊடுருவல் நிபுணர்

## தேர்வு

- வினா வகைகள்: பல தேர்வு விடை, நிகழ்வு அடிப்படையிலான வினாக்கள்
- மொத்த வினாக்கள்: சுமார் 125
- தேர்வு நேரம்: 4 மணி நேரம்
- வெற்றி பெறத் தேவையான மதிப்பெண்: சுமார் 60% முதல் 85% வரை (தேர்வு பதிப்பின் அடிப்படையில் மாறும்)  
இந்த சான்றிதழ் பெற:
- குறைந்தது 2 வருட அனுபவம் இணைய பாதுகாப்பு துறையில் இருக்க வேண்டும்
- அல்லது EC-மையத்தின் (“ஈசி கவுன்சில்”) பயிற்சி முடித்து இருக்க வேண்டும்
# ஊடுருவலர்

**ஊடுருவலர் ( Hacker )** என்பது மின்னணு கணிப்பொறி அமைப்புகள், மென்பொருள்கள் மற்றும் தகவல் துறையில் உள்ள அமைப்புகளை மாற்றும், சோதிக்கும் அல்லது திருத்தும் திறமை கொண்ட நபர். இவர்கள் பல காரணங்களுக்காக இத்திறனைக் கொண்டு செயல்படுகிறார்கள்.  
அனைத்து ஊடுருவலர்களும் தவறான நோக்கத்துடன் செயல் படுகிறார்கள் என்றால் அது தவறு. சிலர் பாதுகாப்பு மேம்படுத்தும் நல்ல நோக்கத்துடன் செயற்படுகிறார்கள். அவர்களை வெள்ளை தொப்பி (White Hat hacker), நெறிமுறை ஊடுருவல் நிபுணர் என்று அழைப்பர்.  
சட்டவிரோத ஊடுருவலர்(Black Hat hacker) என்பது கணினி மற்றும் இணையம் தொடர்பான தொழில்நுட்பங்களை தவறாகப் பயன்படுத்தி மற்றவர்களின் கணினி அமைப்புகளில் சட்டவிரோதமாக நுழையும் நபர்.
# ஊடுருவலர்

## ஊடுருவலர் வகைகள்

- வெள்ளை தொப்பி (White Hat hacker) - அவர்களை நெறிமுறை ஊடுருவல் நிபுணர் என்று அழைப்பர். இவர்கள் சட்டப்படி அனுமதியுடன் பாதுகாப்பு சோதனைகள் செய்பவர்கள். நிறுவனங்களுக்கான பாதுகாப்பு நிலையை பரிசோதித்து, குறைகளை சுட்டிக்காட்டுகிறார்கள். இவர்கள் நல்ல நோக்கத்துடன் செயல்படுகிறார்கள்.  
- கருப்பு தொப்பி (சட்டவிரோத ஊடுருவலர்) (Black Hat hacker)
சட்டத்தை மீறி இணைய அமைப்புகளில் ஊடுருவுகிறார்கள்.
தகவல்களை திருடுதல், சேதப்படுத்துதல், பணம் கொள்ளை அடித்தல் போன்றவை இவர்களின் நோக்கம். இவர்கள் தீய நோக்கத்துடன் செயல்படுகிறார்கள்.  
- சாம்பல் தொப்பி (இடையே உள்ளவர்) (Grey Hat hacker)
சில சமயங்களில் நல்ல நோக்கம், சில சமயங்களில் தீய நோக்கம். இவர்கள் எந்தவித அனுமதியும் இல்லாமல் ஒரு அமைப்பின் பாதுகாப்பைச் சோதிப்பார்கள். இவர்களின் நோக்கம் தீயதாக இருக்காது. மாறாக, அவர்கள் கண்டறிந்த பாதுகாப்பு குறைபாடுகளை அந்த நிறுவனத்திற்குத் தெரிவிப்பார்கள். சில நேரங்களில், அதைச் சரிசெய்வதற்காக ஒரு சிறிய தொகையை எதிர்பார்ப்பார்கள். சட்டத்தை மீறலாம், ஆனால் தங்கள் செயல்களை நீதிகரமாக நியாயப்படுத்த முயற்சிக்கிறார்கள்.
# ஊடுருவலர்

## வெள்ளைத் தொப்பி ஊடுருவலரின் பங்குகள்

பாதுகாப்பு சோதனை (Penetration Testing):
வெள்ளை ஊடுருவலர் நிறுவனங்கள், அரசாங்கம், வங்கிகள் போன்றவற்றின் கணினி அமைப்புகளில் பாதுகாப்பு குறைபாடுகளை சோதனை செய்து கண்டறிகிறார்கள். இதனால் அந்தக் குறைகள் சரிசெய்யப்படலாம்.  
பாதுகாப்பு ஆலோசனை வழங்குதல்:
வெள்ளை ஊடுருவலர் நிறுவனங்களுக்கு புதிய பாதுகாப்பு தொழில்நுட்பங்கள், அமைப்புகள் மற்றும் விதிமுறைகளை அறிமுகப்படுத்தி பாதுகாப்பை மேம்படுத்த ஆலோசனைகள் தருகிறார்கள்.  
மென்பொருள் குறைகளை சரி செய்தல்:
மென்பொருள் உருவாக்கும் நிறுவனங்களுக்கு பாதுகாப்பு பிழைகள் குறித்துத் தெரிவித்து அவற்றை விரைவாக சரி செய்வதற்கான வழிகளை பரிந்துரைக்கிறார்கள்.  
பாதுகாப்பு விழிப்புணர்வை பரப்புதல்:
பல்வேறு பயிற்சி நிகழ்ச்சிகள் மூலம் பணியாளர்கள் மற்றும் பொது மக்களுக்கு இணைய பாதுகாப்பு தொடர்பான அறிவுரைகளை வழங்கி பாதுகாப்பு விழிப்புணர்வை ஏற்படுத்துகிறார்கள்.  
தீங்கிழைக்கும் ஊடுருவலர்களை தடுக்கும் பணி:
தீங்கிழைக்கும் ஊடுருவலர்களால் ஊடுருவி வரும் முயற்சிகளை முன்னதாகக் கண்டறிந்து தடுப்பது போன்ற நடவடிக்கைகள் எடுக்கப்படுகின்றன.  
பாதுகாப்பு கருவிகள் உருவாக்குதல்:
புதிய பாதுகாப்பு கருவிகள், மென்பொருட்கள் மற்றும் ஸ்கிரிப்ட்களை உருவாக்கி நிறுவனங்களின் பாதுகாப்பு வலிமையை அதிகரிக்கிறார்கள்.
# ஊடுருவலர்

## திறன்கள்

- கணினி மொழிகளை நன்கு அறிந்து இருக்க வேண்டும் (உதாரணம்: பைதான், சி, லினக்சு கட்டளைகள்)
- பாதுகாப்பு அமைப்புகள், இணைய கட்டமைப்புகள், கணினி செயல்பாடு பற்றிய ஆழ்ந்த அறிவு
- நிகழ்நிலைச் சிக்கல்களைத் தீர்க்கும் திறன்
- கற்பது பற்றிய ஆர்வம் மற்றும் கண்டுபிடிக்கும் மனோபாவம்
# ஊடுருவலர்

## வேலைவாய்ப்புகள்

- இணைய பாதுகாப்பு நிபுணர்
- தரவுப் பாதுகாப்பு ஆலோசகர்
- நிறுவன பாதுகாப்பு ஆய்வாளர்
- ஊடுருவல் தடுப்பு பகுப்பாய்வாளர்
- பாதுகாப்பு சோதனை நிபுணர்
# ஊடுருவலர்

## வரலாறு

- 1960களில், முதல் ஊடுருவலர்கள் அறிவியல் ஆராய்ச்சிக்காக முயற்சித்தவர்கள்.
- ஆரம்பத்தில் இது ஒரு புதுமை முயற்சி எனக் கருதப்பட்டது.
- 1980க்குப் பிறகு, ஊடுருவல் சட்ட விரோதமாகப் பார்க்கப்பட்டது, சட்டங்களும் அமலாக்கப்பட்டன.
- தற்போது, நல்ல ஊடுருவலர்களும், தீய நோக்கமுடையவர்களும் சீராகவே பிரிக்கப்படுகிறார்கள்.
# கேவ்டி சட்டமன்றத் தொகுதி

**கேவ்டி சட்டமன்றத் தொகுதி** *(Keoti Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. கேவ்டி, மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கேவ்டி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | துர்கா தாசு ரத்தோர் | ஜனதா கட்சி |  |
| 1980 | சாமௌல் நபி | இந்திய தேசிய காங்கிரசு (இ) |  |
| 1985 | கிளிம் அகமது | இந்திய தேசிய காங்கிரசு</br> |  |
| 1990 | குலாம் சர்வர் | rowspan=2 | ஜனதா தளம் |
| 1995 |  |  |  |
| 2000 | இராச்டிரிய ஜனதா தளம் |  |  |
| 2005 பிப் | அசோக் குமார் யாதவ் | rowspan=3 | பாரதிய ஜனதா கட்சி</br> |
| 2005 அக் |  |  |  |
| 2010 |  |  |  |
| 2015 | பராசு பாத்மி | இராச்டிரிய ஜனதா தளம் |  |
| 2020 | முராரி மோகன் ஜா | பாரதிய ஜனதா கட்சி</br> |  |
# ஜோன்னா கோல்

**ஜோனா கோல்** (*Joanna Cole*, 11 ஆகத்து 1944)12 யூலை 2020) என்பவர் சிறார்களுக்கு எழுதிய ஒரு அமெரிக்க எழுத்தாளராவார். 13 நாடுகளில் 93 மில்லியன் புத்தகங்களுக்கு மேல் விற்பனையான *மேஜிக் ஸ்கூல் பஸ்* தொடர் நூல்களின் ஆசிரியராக நன்கு அறியப்பட்டவர். இவர் தனது முதல் புத்தகமான *காக்ரோச்சஸ்* முதல் புரூஸ் டெகன் வரைந்த விளக்கப்படங்களுடன் வெளியான இவரது பிரபலமான தொடரான *மேஜிக் ஸ்கூல் பஸ்* வரை 250 க்கும் மேற்பட்ட புத்தகங்களை எழுதியுள்ளார்.
# ஜோன்னா கோல்

## துவக்க கால வாழ்க்கை

கோல் அமெரிக்காவின் நியூ ஜெர்சியிலுள்ள நியூவார்க்கில், இல்லத்தரசியான எலிசபெத் (ரீட்) மற்றும் வீடுகளுக்கு வெள்ளையடிப்பவரான மரியோ பாசிலியா ஆகியோரின் மகளாகப் பிறந்தார். இவர் கிழக்கு ஒரேஞ்சு புறநகர்ப் பகுதியில் வளர்ந்தார். இவர் குழந்தைப் பருவத்திலிருந்து அறிவியலை விரும்பினார். இவரது ஆசிரியரான திருமதி ஃபிரிசல் ஒவ்வொரு வாரமும் தனது அறிவியல் புத்தகங்களில் ஒன்றைப் பார்க்க மாணவர்களை அனுமதித்தார். "மகிழ்ச்சிக்காக அறிவியல் புத்தகங்களைப் படிப்பது ஒரு சாதாரண விஷயம் என்று நான் நினைத்தேன்" என்று கோல், கூறுகிறார். குழந்தைப் பருவத்தில் இவர் தன் கொல்லைப்புறத்தில் உள்ள பூச்சிகள், தாவரங்கள் போன்றவற்றைப் பற்றி ஆய்வு செய்தார். கோல் பள்ளி வாழ்கையை இரசித்தார், மேலும் வகுப்பிற்கு அறிவியல் அறிக்கைகளை எழுதுவதையும் ரசித்து செய்தார். இவர் மாசசூசெட்ஸ் பல்கலைக்கழகம் மற்றும் இந்தியானா பல்கலைக்கழகத்தில் பயின்றார். பின்னர் 1967 ஆம் ஆண்டு நியூயார்க் நகரக் கல்லூரியில் உளவியலில் இளங்கலைப் பட்டம் பெற்றார்.
# ஜோன்னா கோல்

## தொழில்

தன் பட்டப்படிப்புக்குப் பிறகு, இவர் புரூக்ளின் தொடக்கப்பள்ளியில் நூலகராக ஆனார். பின்னர் கோல் பின்னர் *நியூஸ்வீக்கில்* கடித நிருபராகவும், பின்னர் ஸ்காலஸ்டிக்கில் உள்ள சீசா புத்தகக் கழகத்தின் இணை ஆசிரியராகவும், பின்னர் டபுள்டே புக்ஸ் ஃபார் யங் ரீடர்ஸின் மூத்த ஆசிரியராகவும் ஆனார். 1980 ஆம் ஆண்டு சுதந்திர எழுத்தாளராக மாறி, சிறார்களுக்கான புத்தகங்களையும், *பேரண்ட்ஸ்* பத்திரிகைக்கு கட்டுரைகளையும் எழுதினார். 1980 ஆம் ஆண்டு முழுநேரமாக சிறார் புத்தகங்களை எழுத முடிவு செய்தார். பின்னர் பெற்றோர்கள் தங்கள் குழந்தைகளுடன் படிக்கதக்க *"ஹவ் யூ வர் பார்ன்"* (1984) மற்றும் *"யுவர் நியூ பாட்டி"* (1989) ஆகிய இரண்டு புத்தகங்களை எழுதினார். சிறார் புத்தகங்களை எழுதும் போது கோல் எப்போதும் தன் வாசகர்களின் மன நிலையை மனதில் வைத்து எழுதுவார். தான் குழந்தையாக இருந்தபோது தான் ரசித்ததை ஒரு பணியாகச் செய்வது ஒரு பாக்கியம் என்று அவர் கூறினார். கோல் தனக்குப் பிடித்தமான *தி மேஜிக் ஸ்கூல் பஸ்* புத்தகமாக *இன்சைட் தி எர்த்* என்று கூறினார்.  
இந்தப் புத்தகத் தொடர் லில்லி டாம்லின் ("திருமதி. ஃப்ரிஸில்" ஆக) குரல் கொடுத்து ஒரு சலனப்படத் தொலைக்காட்சி நிகழ்ச்சியாக மாற்றப்பட்டது. இது 1994 இல் தொடங்கி 3 ஆண்டுகள் ஓடியது. 2017 ஆம் ஆண்டில், இந்தப் புத்தகங்கள் கேட் மெக்கின்னனின் ("ஃபியோனா ஃபெலிசிட்டி ஃப்ரிஸில்" ஆக) குரலில் *தி மேஜிக் ஸ்கூல் பஸ் ரைட்ஸ் அகெய்ன் என்ற* நெட்ஃபிக்ஸ் தொடராக தழுவி எடுக்கப்பட்டன.  
இது காணொளி விளையாட்டுத் தொடராக 1994 முதல் 2010 வரை பல வன்பொருள் தளங்களுக்காக வெளியிடப்பட்டது.
# ஜோன்னா கோல்

## வரவேற்பு

கோலின் பெரும்பாலான புத்தகங்கள் ஏ.எல்.ஏ குறிப்பிடத்தக்கவையாக ஆகி என்.எஸ்.டி.ஏ / சி.பி.சி அபுனைவுக்கான விருதுகளைப் பெற்றன. 1971 ஆம் ஆண்டு தனது அபுனைவு குழந்தைகள் புத்தகங்களுக்காக கோல் *வாஷிங்டன் போஸ்ட்* / குழந்தைகள் புத்தகக் கைடைப் பெற்றார். இவரது புத்தகங்களான *"எ கேட்ஸ் பாடி"* மற்றும் *"எ பேர்ட்ஸ் பாடி" ஆகியவை* ஜூனியர் லிட்ரரி கய்ல்ட்டுகுத் தேர்ந்தெடுக்கப்பட்டன.
# ஜோன்னா கோல்

## தேர்ந்தெடுக்கப்பட்ட படைப்புகள்

### *ரெடி, செட், டாக்ஸ்!* சீரிஸ்

—ஸ்டெஃபனி கால்மென்சனுடன் இணைந்து எழுதப்பட்டது
- *No Dogs Allowed* (2014)
- *Teacher's Pet* (2015)
- *Hot Diggity Dogs* (2016)
# ஜோன்னா கோல்

## தேர்ந்தெடுக்கப்பட்ட படைப்புகள்

### *த அட்வென்சர்ஸ் ஆப் ஆலி அண்ட் ஆமி சீரிஸ்*

—ஸ்டெஃபனி கால்மென்சனுடன் இணைந்து எழுதப்பட்டது
- *The Best Friend Plan* (2020)
- *Rockin' Rockets* (2020)
- *Stars of the Show* (2021)
# ஜோன்னா கோல்

## தேர்ந்தெடுக்கப்பட்ட படைப்புகள்

### *கிளௌன்-அரவுண்ட்ஸ் சீரிஸ்*

- *The Clown-Arounds* (1981)
- *The Clown-Arounds Have a Party* (1982)
- *Get Well, Clown-Arounds!* (1982)
- *The Clown-Arounds Go On Vacation* (1983)
- *Sweet Dreams, Clown-Arounds!* (1985)
# ஜோன்னா கோல்

## தேர்ந்தெடுக்கப்பட்ட படைப்புகள்

### *கேட்டர் கேர்ள்ஸ்* சீரிஸ்

—ஸ்டெஃபனி கால்மென்சனுடன் இணைந்து எழுதப்பட்டது
- *The Gator Girls* (1995)
- *Rockin' Reptiles* (1997)
- *Get Well, Gators* (1998)
- *Gator Halloween* (2001)
# ஜோன்னா கோல்

## தேர்ந்தெடுக்கப்பட்ட படைப்புகள்

### *மான்ஸ்டர்* சீரிஸ்

- *Monster Manners* (1985)
- *Monster Movie* (1987)
- *Monster Valentines* (1990)
# குர்தீப் சிங்

**குர்தீப் சிங்** (*Gurdeep Singh*) இந்தியாவின் பஞ்சாப் மாநிலத்திலுள்ள கன்னா நகரத்தைச் சேற்ந்த ஒரு பளுதூக்கும் வீரர் ஆவார். 1995 ஆம் ஆண்டு அக்டோபர் மாதம் 1 ஆம் தேதியன்று இவர் பிறந்தார். 2017ஆம் ஆண்டு கோல்டு கோசுட்டு நகரம் மற்றும் 2021ஆம் ஆண்டு தாசுகண்டு நகரங்களில் நடைபெற்ற பொதுநலவாய விளையாட்டுப் போட்டிகளில் பளுதூக்குதல் வெற்றியாளர் போட்டியில் கலந்து கொண்டு இரண்டிலும் வெண்கலப் பதக்கம் வென்றார். 2018 ஆம் ஆண்டில், தேசிய பளுதூக்குதல் வெற்றியாளர் போட்டியில் 105+ கிலோ எடைப்பிரிவில் தேசிய சாதனையை முறியடித்து, தங்கப் பதக்கத்தை வென்றார். 2022ஆம் ஆண்டு நடைபெற்ற பொதுநலவாய விளையாட்டுப் போட்டிகளில் 109+ கிலோ எடைப்பிரிவில் வெண்கலப் பதக்கம் வென்றார்.
# கோவை - 55

## வெளியீடு

தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2022 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.
# கோவை - 55

## மகசூல்

115 முதல் 120 நாட்களில் அறுவடைக்கு வரக்கூடிய கோ 55 நெல் வகை, சராசரியாக தானிய மகசூல், ஒரு எக்டேருக்கு 6057 கிலோவாக பதிவு செய்யப்பட்டுள்ளது. மேலும் கார், குறுவை, நவரை மற்றும் கோடை போன்றப் பருவங்களில் பயிரிட ஏற்ற நெல் இரகமாக கூறப்படுகிறது.
# மு. பாண்டுரங்கன்

**மு. பாண்டுரங்கன்** (*M. Pandurangan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் கலசபாக்கத்தினைச் சேர்ந்தவர். இவர் இளங்கலை, இளங்கலைச் சட்டப் படிப்பினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கலசப்பாக்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பாப்பா சுப்பிரமணியன்

**பாப்பா சுப்பிரமணியன்** (*Pappa Subramanian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் பெரும்பண்ணையூர் கிராமத்தினைச் சேர்ந்தவர். பள்ளிக் கல்வியினை முடித்துள்ள சுப்பிரமணியன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குத்தாலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜி. கே. ஜெ. பாரதி

**ஜி. கே. ஜெ. பாரதி** (*G. K. J. Baarathi *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் திருவொற்றியூரைச் சேர்ந்தவர். இளம் அறிவியலில் பட்டம் பெற்றுள்ள பாரதி, இந்திய தேசிய காங்கிரசு கட்சியினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவொற்றியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சாலே சட்டமன்றத் தொகுதி

**சாலே சட்டமன்றத் தொகுதி** *(Jale Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. சாலே, மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சாலே சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | காதிம் உசேன் | இந்தியப் பொதுவுடைமைக் கட்சி</br> |  |
| 1977 | கபில் தியோ தாக்கூர் | ஜனதா கட்சி |  |
| 1980 | அப்துல் சலாம் | இந்தியப் பொதுவுடைமைக் கட்சி</br> |  |
| 1985 | லோகேசு நாத் சா | rowspan=2 | இந்திய தேசிய காங்கிரசு</br> |
| 1990 | விசய் குமார் மிசுரா |  |  |
| 1995 | அப்துல் சலாம் | இந்தியப் பொதுவுடைமைக் கட்சி</br> |  |
| 2000 | விசய் குமார் மிசுரா | பாரதிய ஜனதா கட்சி</br> |  |
| 2005 பிப் | ராம் நிவாசு | rowspan=2 | இராச்டிரிய ஜனதா தளம் |
| 2005 அக் |  |  |  |
| 2010 | விசய் குமார் மிசுரா | rowspan=3 | பாரதிய ஜனதா கட்சி</br> |
| 2015 | ஜிபேசு குமார் |  |  |
| 2020 |  |  |  |
# காய்காட் சட்டமன்றத் தொகுதி

**காய்காட் சட்டமன்றத் தொகுதி** *(Gaighat Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. காய்காட், முசாப்பர்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# காய்காட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2010 | வீணா தேவி | பாரதிய ஜனதா கட்சி</br> |  |
| 2015 | மகேசுவர் பிரசாத் யாதவ் | rowspan=2 | இராச்டிரிய ஜனதா தளம் |
| 2020 | நிரஞ்சன் ராய் |  |  |
| 2025 | கோமல் சிங் | ஐக்கிய ஜனதா தளம் | } |
# ஔராயி சட்டமன்றத் தொகுதி

**ஔராயி சட்டமன்றத் தொகுதி** *(Aurai Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. ஔராயி, முசாப்பர்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# ஔராயி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராம் பாபு சிங் | இந்திய தேசிய காங்கிரசு</br> |  |
| 1977 | கணேசு பிரசாத் யாதவ் | ஜனதா கட்சி |  |
| 1980 | மதச்சார்பற்ற ஜனதா கட்சி |  |  |
| 1985 | ஜனதா கட்சி |  |  |
| 1990 | rowspan=2 | ஜனதா தளம் |  |
| 1995 |  |  |  |
| 2000 | கணேஷ் பிரசாத் ஆசாத் யாதவ் | rowspan=3 | ஐக்கிய ஜனதா தளம் |
| 2005 பிப் | அர்சூன் |  |  |
| 2005 அக் |  |  |  |
| 2010 | ராம் சூரத் ராய் | பாரதிய ஜனதா கட்சி</br> |  |
| 2015 | சுரேந்திர குமார் | இராச்டிரிய ஜனதா தளம் |  |
| 2020 | ராம் சூரத் குமார் | பாரதிய ஜனதா கட்சி</br> |  |
# தி மேஜிக் ஸ்கூல் பஸ்

***தி மேஜிக் ஸ்கூல் பஸ்*** (*The Magic School Bus*) என்பது ஒரு அமெரிக்க கல்வி பொழுதுபோக்கு நூல் வரிசையாகும். இந்தப் புத்தகத் தொடரைத் தழுவி தொலைக்காட்சித் தொடர்கள், வலையொளித் தொடர், பல்வேறு காணொளி விளையாட்டுகள் தயாரிக்கப்பட்டன. இந்தத் தொடரில் உள்ள ஒவ்வொரு கதையிலும், கற்பனையான தொடக்கப் பள்ளி ஆசிரியை திருமதி வலேரி ஃபிரிஸில் மற்றும் அவரது வகுப்பு மாணவ மாணவிகளின் (கார்லோஸ், கீஷா, ஃபோப், அர்னால்ட், டிம், ரால்ஃபி, டோரதி ஆன் மற்றும் வாண்டா ஆகியோருடன்) செயல்களை மையமாகக் கொண்டது. அவர்கள் ஒரு "மாயப் பள்ளிப் பேருந்தில்" ஏறுகிறார்கள், இது அவர்களை அசாதாரண காலங்களுக்கும், இடங்களுக்கும், அதாவது கிரீத்தேசியக் காலம், விண்வெளிக்கு, மனித உடலுக்குள் என பல்வேறு இடங்களுக்கு களப் பயணமாக அழைத்துச் செல்கிறது.
# தி மேஜிக் ஸ்கூல் பஸ்

## வரலாறு

*தி மேஜிக் ஸ்கூல் பஸ்* புத்தகத் தொடராக முதலில் வெளியானது. ஸ்காலஸ்டிக் நிறுவனத்தின் துணைத் தலைவரும் மூத்த ஆசிரிய இயக்குநருமான கிரெய்க் வாக்கர், அறிவியலை கற்பனைக் கதைகளுடன் இணைப்பது என்ற யோசனையுடன் இந்த கருத்தாக்கம் உருவானது என்றும், பின்னர் ஜோன்னா கோல் (இவர் முன்பு அறிவியல், நகைச்சுவை என இரண்டையும் எழுதியிருந்தார்) மற்றும் புரூஸ் டெகன் ஆகியோர் அத்தகைய தொடரை உருவாக்க அணுகப்பட்டனர் என்றும் கூறினார். பள்ளிக் களப் பயணங்கள் மற்றும் ஒரு காலத்தில் ஆசிரியராக தனக்கு இருந்த நினைவுகள் இதற்கு மேலும் உத்வேகமாக அமைந்தன என்றும் வாக்கர் விளக்குகிறார். முதல் புத்தகம், *தி மேஜிக் ஸ்கூல் பஸ் அட் தி வாட்டர்வொர்க்ஸ்*, 1986 இல் வெளியானது.  
கோலும், டெகனும் 2001 ஆம் ஆண்டு *மிஸ். ஃபிரிஸில்ஸ் அட்வென்ச்சர்ஸ்* என்ற புதிய தொடரைத் தொடங்கினர், இது சமூக ஆய்வுகளை கற்பிப்பதாக இருந்தது. இறுதியில் அந்தத் தொடரில் மூன்று புத்தகங்கள் தயாரிக்கபட்டன. மைக்ரோசாப்ட் ஹோம் 1994 ஆம் ஆண்டு *மேஜிக் ஸ்கூல் பஸ்* மென்பொருளை வெளியிடத் தொடங்கியது, அதே ஆண்டில் *மேஜிக் ஸ்கூல் பஸ்* என்ற கருப்பொருளில் கனேடிய அனிமேஷன் ஸ்டுடியோ நெல்வானாவுடன் இணைந்து ஸ்காலஸ்டிக் என்டர்டெயின்மென்ட் மூலம் அதே பெயரில் ஒரு சலனப்படத் தொலைக்காட்சித் தொடராகவும் உருவாக்கப்பட்டது. இந்தத் தொடர் 1994 செப்டம்பர் 10 அன்று பி.பி.எஸ் இல் முழுமையான சலனப்படத் தொடராக ஒளிபரப்பப்பட்டது. இசைக்கலைஞர் லிட்டில் ரிச்சர்ட் இதன் கருப்பொருள் பாடலில் பங்குபெற்றார். 1997 ஆம் ஆண்டில், *தி மேஜிக் ஸ்கூல் பஸ்ஸை* ஃபாக்ஸ் கிட்ஸ் நெட்வொர்க் அவர்களின் பின் பள்ளி வகுப்பின் ஒரு பகுதியாக ஏற்றுக்கொண்டது. கல்வி மதிப்புகள் இல்லாததால் நெட்வொர்க்கின் பள்ளிக்குப் பிந்தைய தொகுதி பெரும் பின்னடைவைச் சந்தித்து வந்தது. மேலும் குழந்தைகளுக்கான கல்வித் திட்டங்களை வழங்குவதற்கான கடமையை நோக்கிய ஒரு நேர்மறையான அடையாளமாக தி மேஜிக் ஸ்கூல் பஸ் காணப்பட்டது.
# க. பாலாஜி

**க. பாலாஜி** (*K. Balaji*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் காஞ்சிபுரம் நகரைச் சேர்ந்தவர். காஞ்சிபுரம் பி. எச். உயர்நிலைப் பள்ளியில் 8ஆவது வகுப்பு வரை கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977, 1984ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் காஞ்சிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஆ. பிரேம்குமார்

**ஆ. பிரேம்குமார்** (*A. Premkumar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் திண்டுக்கல் நகரைச் சேர்ந்தவர். இளங்கலை, இளங்கலைச் சட்டப் படிப்புகளை முடித்துள்ள பிரேம்குமார், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திண்டுக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# யூரோப்பியம்(II) தைட்டனேட்டு

**யூரோப்பியம்(II) தைட்டனேட்டு** (*Europium(II) titanate*) என்பது EuTiO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியம் மற்றும் தைட்டானியம் ஆகிய தனிமங்களின் கலப்பு ஆக்சைடான இச்சேர்மம் கருப்பு நிறத்தில் காணப்படுகிறது. பெரோவ்சிகைட்டு கட்டமைப்பில் யூரோப்பியம்(II) தைட்டனேட்டு படிகமாகிறது.
# யூரோப்பியம்(II) தைட்டனேட்டு

## வரலாறு

EuTiO<sub>3</sub> முதன்முதலில் 1966ஆம் ஆண்டு மெக்கியூர், சாஃபர், இயோயெங்கு, ஆல்பெரின் மற்றும் பிக்கார்ட்டு ஆகியோரால் ஆய்வு செய்யப்பட்டது. காந்த அமைப்பை இவர்கள் ஆய்வு செய்தனர். இந்த சேர்மம் 21ஆம் நூற்றாண்டின் தொடக்கத்தில் (2001 முதல் 2015 வரை) அதிக கவனத்தைப் பெற்றது, ஏனெனில் TN = 5.5 கெல்வின் வெப்பநிலையில் குறைந்த வெப்பநிலை நிலை எதிர்ஃபெரோ காந்த நடத்தைக்கு மாறுகிறது. இது மின்கடத்தா மாறிலியில் குறிப்பிடத்தக்க செல்வாக்கைக் கொண்டுள்ளது.
# யூரோப்பியம்(II) தைட்டனேட்டு

## தயாரிப்பு

உலர்ந்த Eu<sub>2</sub>O<sub>3</sub> சேர்மத்துடன் Ti<sub>2</sub>O<sub>3</sub> சேர்மத்தை 1:1 என்ற விகிதத்தில் கலந்து 1400 பாகை செல்சியசு வெப்பநிலையில் ஆர்கான் வாயுச் சூழலில் வினைபுரியச் செய்தால் யூரோப்பியம்(II) தைட்டனேட்டு உருவாகும்:  
: Eu<sub>2</sub>O<sub>3</sub> + Ti<sub>2</sub>O<sub>3</sub> -> 2 EuTiO<sub>3</sub>  
இவ்வினையில் யூரோப்பியம் ஒடுக்கப்படுகிறது, தைட்டானியம் ஆக்சிசனேற்றப்படுகிறது.
# யூரோப்பியம்(II) தைட்டனேட்டு

## பண்புகள்

யூரோபியம்(II) தைட்டனேட்டு வெப்பநிலையைப் பொறுத்து இரண்டு வெவ்வேறு படிக வடிவங்களைக் கொண்டுள்ளது. கட்ட மாற்றம் 282 கெல்வின் வெப்பநிலையில் நிகழ்கிறது. குறைந்த வெப்பநிலை வடிவம் நாற்கோணப் படிக அமைப்பில் I4/mcm (இடைவெளி குழு எண். 140) என்ற இடக்குழுவில் a = 551.92(2) பைக்கோமீட்டர், c = 781.64(8) பைக்கோமீட்டர் (90 கெல்வின் வெப்பநிலையில் அளவிடப்படுகிறது) என்ற அணிக்கோவை அளவுருக்களுடன் படிகமாகிறது. உயர் வெப்பநிலை வடிவம் Pm3m (இடைவெளி குழு எண். 221) என்ற இடக்குழுவுடன் a = 390.82(2) பைக்கோமீட்டர் (300 கெல்வின் வெப்பநிலையில் அளவிடப்படுகிறது) ஒரு கனசதுர வடிவத்தில் படிகமாகிறது. குறைந்த வெப்பநிலை வடிவத்திலிருந்து உயர் வெப்பநிலை கட்டத்திற்கு மாறும் படிக அமைப்பின் நிலைமாற்ற வெப்பநிலை அதிகரிக்கும் அழுத்தத்துடன் அதிகரிக்கிறது. யூரோப்பியம்(II) தைட்டனேட்டு 5.5 கெல்வின் வெப்பநிலைக்கு கீழே எதிர்ஃபெரோ காந்தமாக மாறுகிறது.
# முசாப்பர்பூர் சட்டமன்றத் தொகுதி

**முசாப்பர்பூர் சட்டமன்றத் தொகுதி** *(Muzaffarpur Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. இது முசாப்பர்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 தொகுதிகளில் முசாப்பர்பூரும் ஒன்றாகும்.
# முசாப்பர்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராம்தேவ் சர்மா | இந்தியப் பொதுவுடைமைக் கட்சி</br> |  |
| 1977 | மஞ்சய் லால் | ஜனதா கட்சி</br> |  |
| 1980 | ரகுநாத் பாண்டே | இந்திய தேசிய காங்கிரசு (இ) |  |
| 1985 | rowspan=2 | இந்திய தேசிய காங்கிரசு</br> |  |
| 1990 |  |  |  |
| 1995 | விசேந்திர சவுத்ரி | ஜனதா தளம் |  |
| 2000 | இராச்டிரிய ஜனதா தளம் |  |  |
| 2005 பிப் | rowspan=2 | சுயேச்சை |  |
| 2005 அக் |  |  |  |
| 2010 | சுரேசு குமார் சர்மா | rowspan=2 | பாரதிய ஜனதா கட்சி</br> |
| 2015 |  |  |  |
| 2020 | பிசேந்திர சவுத்ரி | இந்திய தேசிய காங்கிரசு</br> |  |
# போச்சான் சட்டமன்றத் தொகுதி

**போச்சான் சட்டமன்றத் தொகுதி** *(Bochahan Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. போச்சான், முசாப்பர்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.
# போச்சான் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராமை ராம் | இந்துஸ்தானி சோசித் தளம் |  |
| 1977 | கமல் பாசுவான் | rowspan=2 | ஜனதா கட்சி</br> |
| 1980 | ராமை ராம் |  |  |
| 1985 | rowspan=3 | ஜனதா தளம் |  |
| 1990 |  |  |  |
| 1995 |  |  |  |
| 2000 | rowspan=3 | இராச்டிரிய ஜனதா தளம் |  |
| 2005 பிப் |  |  |  |
| 2005 அக் |  |  |  |
| 2010 | ஐக்கிய ஜனதா தளம் |  |  |
| 2015 | பெபி குமாரி | சுயேச்சை |  |
| 2020 | முசாபிர் பாசுவான் | விகாசீல் இன்சான் கட்சி | } |
# Module:Location map/data/Sichuan

return {
name = 'Sichuan',
top = 34.5,
bottom = 25.8,
= 97.1,
= 108.7,
image = 'China Sichuan adm location map.svg',
image1 = 'China Sichuan rel location map.svg'
}
# ஜோன் பயஸ்

**ஜோன் சாண்டோஸ் பயஸ்** (*Joan Chandos Baez*, , ; பிறப்பு: 9 சனவரி 9, 1941 ) என்பவர் ஒரு அமெரிக்க பாடகர், பாடலாசிரியர், இசைக்கலைஞர், சமூக செயற்பாட்டாளர் ஆவார். இவரது சமகால நாட்டுப்புற இசையில் பெரும்பாலும் எதிர்ப்புப் போராட்டம் மற்றும் சமூக நீதிக்கான பாடல்கள் முக்கிய இடம் வகிக்கின்றன. பயஸ் 60 ஆண்டுகளுக்கும் மேலாக பொது நிகழ்ச்சிகளில் பாடி, 30க்கும் மேற்பட்ட பாடல் தொகுப்புகளை வெளியிட்டுள்ளார்.  
பயஸ் பொதுவாக ஒரு நாட்டுப்புற பாடகியாகக் கருதப்படுகிறார். ஆனால் இவரது இசை 1960களின் எதிர் பண்பாட்டுக் காலத்திலிருந்து பன்முகப்படுத்தப்பட்டதாக உள்ளது. இவரது இசையானது நாட்டுப்புற ராக், பாப், நற்செய்தி இசை போன்ற வகைகளைக் கொண்டது. இவர் 1960 இல் தனது முதல் இசைப்பதிவுத் தொகுப்பை வெளியிட்டு எதிர்பாராத வெற்றியைப் பெற்றார். இவரது முதல் மூன்று பாடல் தொகுதிகளான *ஜோன் பேஸ்*, *ஜோன் பேஸ், தொகுதி.* *2,* *கான்செர்ட்டில் ஜோன் பேஸ்*, அனைத்தும் *கோல்டு ரெக்கார்ட்* சாதனையைப் புரிந்தன. பயஸ் ஒரு பாடலாசிரியராக இருந்தாலும், பொதுவாக மற்றவர்களின் படைப்புகளையும் பிரபலப்படுத்துகிறார். ஆல்மேன் பிரதர்ஸ் பேண்ட், பீட்டில்ஸ், ஜாக்சன் பிரவுன், லியோனார்ட் கோஹன், வூடி குத்ரி, வயலெட்டா பர்ரா, த ரோலிங் ஸ்டோன்ஸ், பீட் சீகர், பால் சைமன், ஸ்டீவி வொண்டர், பாப் மார்லி போன்ற பலர் எழுதிய பல பாரம்பரிய பாடல் தொகுதிகளை உருவாக்கியுள்ளார். 1960 களின் முற்பகுதியில் பாப் டிலானின் பாடல்களை இசைத் தொகுதியாக பதிவுசெய்த முதல் முக்கிய கலைஞர்களில் இவரும் ஒருவர்; பயஸ் ஏற்கனவே சர்வதேச அளவில் புகழ்பெற்ற கலைஞராக இருந்தார் என்றாலும், பாப் டிலானின் ஆரம்பகாலத்தில் எழுதிய பாடல்களை பிரபலப்படுத்த நிறைய செய்தார். டிலானுடனான இவரது கொந்தளிப்பான உறவு பின்னர் இருவரின் பாடல்களுக்கும் கருப்பொருளாக மாறியது. அவை பொது ஊகங்களை மிகுதியாக உருவாக்கின. இவரது பிந்தைய பாடல் தொகுதிகளில், ரியான் ஆடம்ஸ், ஜோஷ் ரிட்டர், ஸ்டீவ் ஏர்ல், நடாலி மெர்ச்சன்ட், ஜோ ஹென்றி உள்ளிட்ட அண்மைய பாடலாசிரியர்களின் படைப்புகளை பரபலமாக்குவதில் இவர் வெற்றியைக் கண்டார்.  
1969 ஆம் ஆண்டு வுட்ஸ்டாக் விழாவில் பதினான்கு பாடல்களைப் பாடிய பயஸ், அகிம்சை, குடிசார் உரிமைகள், மனித உரிமைகள், சுற்றுச்சூழல் ஆகிய துறைகளுக்கான அரசியல், சமூக செயல்பாடுகளில் வாழ்நாள் முழுவதும் செயல்பட்டுள்ளார். அமெரிக்காவின் ராக் அண்ட் ரோல் ஹால் ஆஃப் ஃபேம் அருங்காட்சியகத்தில் 2017 ஏப்ரல் 7 அன்று பயஸ் ஆவணப்படுத்தப்பட்டார்.
யில், "We Shall Overcome" பாடலை பயஸ் பாடுகிறார்.]]
# ஜோன் பயஸ்

## வாழ்கை வரலாறு

ஸ்காட்லாந்து 1941 சனவரி 9 அன்று நியூயார்க் நகரத்தின் ஸ்டேட்டன் தீவுப் பகுதியில் பிறந்தார். ஸ்காட்லாந்தின் எடின்பரோவில் பிறந்த ஜோன் சாண்டோஸ் என்ற, தாய்க்கும் மெக்சிகோவைப் பிறப்பிடமாக கொண்ட ஆல்பர்ட் பேஸ் என்ற தந்தைக்கும் ஜோன் பயஸ் பிறந்தார். மூன்று சகோதரிகளில் இரண்டாவதாக பேஸ் பிறந்தார். சகோதரிகள் அவர்கள் அனைவரும் அரசியல் செயற்பாட்டாளர்கள் மற்றும் இசைக்கலைஞர்கள் ஆவர். வளர்ந்து வரும் போது, பயஸ் தனது மெக்சிகன் பாரம்பரிய அடையாளத்தின் காரணமாக இனப் பாகுபாட்டுக்கு ஆளானார்.  
யுனெஸ்கோவில் தன் தந்தையின் பணியின் காரணமாக, இவர்களது குடும்பம் இடம்பெயர்ந்தபடி இருந்தது. அமெரிக்கா முழுவதும் உள்ள நகரங்களிலும், இங்கிலாந்து, பிரான்ஸ், சுவிட்சர்லாந்து, ஸ்பெயின், கனடா, ஈராக் உட்பட மத்திய கிழக்கு நாடுகளிலும் வசித்து வந்தது. அங்கு நிலவிய அரசியல் சூழ்நிலைகளை உன்னிப்பாக கவனித்தார். ஜோன் பயஸ் தனது தொழில் வாழ்க்கையின் துவக்கத்தில் குடிசார் உரிமைகள் மற்றும் அகிம்சை உள்ளிட்ட பல்வேறு சமூகப் பணிகளில் ஈடுபட்டார். தன் 13 வயதில் அமெரிக்க நட்டுப்புறப் பாடகர் பீட் சீகரின் இசையைக் கேட்டு இசைத்துறையில் ஆர்வம் கொண்டார். விரைவில் பாடகராக உருவெடுத்தார்.  
அது அமெரிக்காவன் ஒரு கொந்தளிப்பான காலகட்டமாக இருந்தது. ஆப்பிரிக அமெரிக்கர்கள் தங்கள் உரிமைகளுக்காக தீவிரமாக போராடி வந்தனர். கல்லூரி காலத்திலேயே அவர்களின் போராட்டங்களுக்கு பயஸ் ஆதரவு அளித்து வந்தார்.  
1960 ஆம் ஆண்டு தன் 19 வயதில் தன் முதல் இசைக் கோப்பை வெளியிட்டார். அது எதிர்ப்பார்த்ததைவிட மிகுந்த புகழைப் பெற்றுத் தந்தது. அடுத்தடுத்து இவர் வெளியிட்ட மூன்று பாடல் தொகுதிகளும் கோல்டு ரெக்கார்ட் சாதனையைப் புரிந்தன. இப்போது இசையுடன் சமூகப் போராட்டங்கிலும் கவனம் செலுத்தினார். ஆப்பிரிக அமெரிக்கர்களின் போராட்டங்களிலும் பேரணிகளிலும் *நாங்கள் வெல்லுவோம்.. நாங்கள் வெல்லுவோம்... நாங்கள் வெல்லுவோம் ஒர் நாள்* (We Shall Overcome) என்ற பாடலை பாடி உணர்சியூட்டினார். மார்ட்டின் லூதர் கிங்குடன் நட்பு பாராட்டினார்.  
இனப் பாகுபாடு, மனித உரிமை, வன்முறை எதிர்ப்பு, போர் எதிர்ப்பு, சூழலியல் ஆதரவு, மரண தண்டணை ஒழிப்பு, மாற்றுப் பாலினத்தவர் உருமைகள், போன்ற கருத்துகளை தன் பாடல்கள் வழியாக வெளிப்படுத்தினார். அமெரிக்காவில் கட்டாய இராணுவப் பயிற்சியை எதிர்த்து நடந்த போராட்டங்களில் பயஸ் கலந்து கொண்டார். வியட்நாம் போருக்கு எதிராக போராடங்களில் கலந்து கொண்டார். போராட்டத்தின் ஒரு பகுதியாக வரிகொடா இயக்கத்தில் கலந்து கொண்டார். இருமுறை சிறை சென்றார். போராட்டங்களின் போது சக செயற்பாட்டாளரான *டேவிட் ஹாலிஸ்* என்பவரைச் சந்தித்தார். இருவரின் நட்பும் காதலாக மாறி 1968 இல் திருமணம் செய்து கொண்டனர். ஒரு பிள்ளையும் பிறந்தது. 1973 இல் இருவரும் பிரிந்தனர்.  
மனித உரிமை ஆணையத்துடன் இணைந்து வங்கதேசம், இராக், ஈரான், பாத்தீனம் போன்ற நாடுகளுக்குச் சென்று மனித உரிமைகளை மீட்டெடுக்கும் செயல்பாடுகளில் ஈடுபட்டுள்ளார். இசைக்கலைஞராகவும், போராட்டக்காரராகவும் இருக்கும் பயஸ் அரசியில் கட்சி நிகழ்ச்சிகளில் கலந்து கொள்ளமாட்டார். நெல்சன் மண்டேலாவின் 90 ஆவது பிறந்த நாளுக்காக லண்டனில் மிகப் பெரிய இசை நிகழ்ச்சியை நடத்தினார். ஆப்பிரிக அமெரிக்கரான பராக் ஒபாமா அமெரிக்க அதிபரான பிறகு 2010 ஆம் ஆண்டு முதன் முறையாக வெள்ளை மாளிகையில் நிகழ்ச்சியை நடத்தினார்.